**0Офис на НАП Търговище**

Офисът на НАП Търговище се намира на адрес гр. Търговище, п.к.7700, площад „Свобода“ №1, телефони за връзка – 0601/690474, 0601/690475, електронен адрес td\_targovishte@ro25.nra.bg.

Сградата на офиса се намира зад сградата на Община Търговище, като входът е откъм ул. „Христо Ботев“. В съседство на 7,50 метра се намира входът на ТП на НОИ Търговище.

На около 100 метра от сградата на НАП, в близост до Държавен куклен театър има спирка на градския транспорт за автобусни линии №3 и №10.

До сградата на Държавен куклен театър се намира платен обществен паркинг, на който има определени 2 места за паркиране за хора с увреждания.

Пред сградата на офиса има обособен паркинг с 12 места.

В близост, откъм сградата на ТП на НОИ се намира естакада дълга 21 метра, чрез която е осигурен достъпът за лица с увреждания. От края на естакадата до входната врата на сградата на офиса на НАП разстоянието е 19 метра.

На разстояние около 16 метра от паркинга пред входа на сградата на НАП се изкачват 7 стъпала, минава се площадка от 4 метра и едно стъпало пред входната врата. Влиза се във фоайе дълго около 3 метра и следва врата към салона за обслужване. Вратите се отварят навън. Вляво, на разстояние 1 метър от входа на салона за обслужване е поставен терминал на системата за управление на опашките и служител на охраната, който може да окаже съдействие на клиентите на НАП. На 2 метра зад него е разположен и офис на обслужващата банка. В системата за управление на опашките е включена услуга за обслужване на клиенти с увреден слух, които се обслужват на гишета №1 и №4, обозначени със стикери.

Вдясно от входа се намират гишета за обслужване с номера от 1 до 9. Най-близко разположено е гише №9, което е на около 2 метра вдясно от входната врата.

В случай на необходимост, след установяване на контакт със служител от офиса на телефон 0601/690474, ще бъде оказана помощ от служител на администрацията.